**STATUT NVO „CENTAR ZA DEMOKRATSKU TRANZICIJU“**

**(prečišćeni tekst; osnovni tekst usvojen je 20. decembra 2009. godine, a izmjene i dopune 24. decembra 2011., 09.07.2014. i 12.03.2018. godine)**

**I OPŠTE ODREDBE**

**Član 1**

Ovim Statutom uređuje se naziv i sjedište organizacije, unutrašnja organizacija, organi upravljanja i kontrole, ciljevi i djelatnosti organizacije, način finansiranja, prestanak rada i raspolaganje imovinom i drugi odnosi od značaja za djelovanje i rad nevladine organizacije.

**Član 2**

Centar za demokratsku tranziciju je nevladino udruženje (nevladina organizacija) osnovano 2000. godine, u skladu sa Zakonom o nevladinim organizacijama.

Udruženje je nestranačko, neprofitno i nezavisno.

**Naziv i sjedište**

**Član 3**

Puni naziv nevladine organizacije glasi «Centar za demokratsku tranziciju» (u daljem tekstu: Centar), a skraćeni CDT.

Centar ima i svoj naziv na engleskom jeziku koji glasi Center for Democratic Transition - CDT.

**Član 4**

Centar djeluje na području Crne Gore. Sjedište Centra je u Podgorici.

**Znak i pečat Centra**

**Član 5**

Centar ima znak.

Znak čine stilizovana slova CDT i puni naziv Centra.

**Član 6**

Centar ima pečat.

Pečat je okruglog oblika, u sredini pečata je znak CDT; po jednoj polovini ivice pečata ispisan je latiničnim pismom tekst koji glasi: Centar za demokratsku tranziciju, a na drugoj polovini: Center for

Democratic Transition.

Između naziva Centra na crnogorskom i engleskom jeziku u tekstualnom obliku iz stava 2 ovog člana ispisan je naziv: Podgorica.

**Zastupanje Centra**

**Član 7**

Izvršni direktor/ica zastupa Centar i odgovara za zakonitost rada Centra.

Izvršni direktor/ica može posebnim ovlašćenjem odrediti drugo lice da privremeno zastupa Centar.

**Pravilnik o radu**

**Član 8**

Centar ima Pravilnik o radu kojim se detaljnije propisuju prava i obaveze zaposlenih, organa upravljanja, kao i članova Centra.

**II CILJEVI I DJELATNOST CENTRA**

**Misija i ciljevi Centra**

**Član 9**

Centar je NVO koja radi na stvaranju političkih i drugih uslova za izgradnju građanskog društva, društva znanja i jednakih šansi, kroz promociju demokratskih vrijednosti i tekovina.

Centar podržava različite vidove samoorganizovanja građana, čiji je cilj ispunjenje njegove misije. To uključuje i doprinos:

1. reformi izbornog zakonodavstva
2. razvoju izbornih procesa
3. razvoju parlamentarnih procedura i praksi
4. integracionim procesima Crne Gore
5. afirmaciji otvorenosti i transparentnosti procesa i institucija
6. reformi javne uprave
7. borbi protiv korupcije i organizovanog kriminala
8. reformi pravosudnog sistema
9. zaštiti i promociji ljudskih, građanskih, ekonomskih i socijalnih prava građana/ki
10. razvoju medijskih sloboda i medijskog pluralizma
11. jačanju demokratskih i administrativnih kapaciteta državnih institucija
12. kvalitetnijem učešću građana u procesima donošenja odluka
13. razvoju demokratskog društva
14. razvoju saradnje civilnog društva sa svim važnim činiocima u državi
15. reformi sektora bezbjednosti i procesima regionalne i globalne bezbjednosne saradnje
16. borbi protiv radikalizma i ekstremizma
17. razvoju statističkog sistema
18. afirmisanju principa održivog razvoja
19. razvoju socijalnog/neprofitnog preduzetništva

**Djelatnosti Centra**

**Član 10**

U svrhu ostvarenja ciljeva propisanih članom 9 ovog statuta, Centar će obavljati sljedede djelatnosti:

1. praćenje rada institucija zakonodavne vlasti, predstavničkih i izvršnih tijela na svim nivoima,
2. praćenje, nadgledanje i unapređivanje izbornog procesa,
3. zagovaranje za donošenje, unapređenje i primjenu zakonskih i podzakonskih propisa,
4. organizovanje i sprovođenje edukativnih i informativnih kampanja, radionica, seminara i tribina,
5. organizovanje okruglih stolova, konferencija za novinare, susreta i priredbi,
6. obavljanje izdavačke i medijske djelatnosti, u skladu sa posebnim propisima,
7. istraživanje javnog mnjenja,
8. razvijanje finansijskih i informaciono-komunikacionih rješenja, u skladu sa ostalim aktivnostima,
9. kreiranje, uređivanje i održavanje veb portala,
10. saradnja sa organizacijama u zemlji i inostranstvu,
11. učestvovanje na domaćim i međunarodnim skupovima i seminarima.

Rad organizacije odvija se kroz projekte i programe koje Centar sprovodi uz neposrednu pomoć svojih

članova i članica.

**III JAVNOST RADA CENTRA**

**Član 11**

Rad Centra je javan.

Centar ostvaruje javnost rada putem Internet stranice, Godišnjeg izvještaja o radu, promotivnih materijala i medija.

Centar obavještava članove/ice o svom radu na sjednicama Skupštine, a između zasijedanja putem Internet stranica i mailing liste članova Centra.

**IV ČLANSTVO**

**Pripadnost Centru**

**Član 12**

Članom/icom Centra može postati svako fizičko lice koje ispunjava sljedeće uslove:

1. da je najmanje godinu dana sarađivao/la sa Centrom i da poštuje misiju, ciljeve i djelatnost Centra,
2. da nije funkcioner/ka ili aktivan član/ica ni jedne političke stranke,
3. da je najmanje jednom u toku kalendarske godine bio uključen u rad Centra.

Lice koja ispunjava uslove iz stava 1 tač. a, b i c ovog člana, upuduje lični zahtjev za članstvo u Centru Upravnom odboru.

Zahtjev mora sadržavati obrazloženje i dokaz ispunjenosti uslova iz stava 1 tač. a, b i c ovog člana. Upravni odbor, u roku od dva mjeseca od prijema zahtjeva, a nakon savjetovanja sa Izvršnim odborom, donosi odluku o prijemu u članstvo ili odlukom odbija zahtjev za članstvo.

Izuzetno, članovi/ice Upravnog odbora su po automatizmu članovi/ice Centra.

**Član 13**

Centar vodi popis članova/ica i evidenciju o ispunjavanju uslova iz člana 12 ovog statuta. Popis članova/ica vodi lice koju ovlasti Izvršni odbor.

**Prava, obaveze i prestanak članstva**

**Član 14**

Prava i obaveze svih članova/ica su:

1. da učestvuju u radu Centra i pružaju pomoć,
2. da prisustvuju sjednicama Skupštine,
3. da svojim radom u Centru i van Centra doprinose njegovom ugledu,
4. da daju mišljenja i predloge,
5. da poštuju odredbe zakona, Statuta i ostalih akata Centra,
6. da biraju i budu birani u organe Centra u skladu sa Statutom,
7. da najmanje jednom u toku kalendarske godine budu uključeni u rad Centra.

**Član 15**

Članstvo u Centru prestaje:

1. pismenom izjavom o istupanju iz članstva,
2. prestankom uslova za članstvo,
3. isključenjem, ukoliko svojim djelovanjem i istupanjima našteti ugledu Centra.
4. u slučaju sukoba interesa

Zahtjev za prestanak članstva iz stava 1 tačka a ovog člana podnosi Upravnom odboru član/ica lično. Zahtjev za prestanak članstva iz stava 1 tačka b ovog člana, podnosi Uppravnom odboru Izvršni odbor na osnovu evidencije članstva.

Zahtjev za prestanak članstva iz stava 1 tačka c ovog člana, podnosi Upravnom odboru najmanje 1/3 članova Centra.

Zahtjev za prestanak članstva iz stava 1 tačka d ovog člana podnosi Upravnom odboru predsjednik Izvršnog odbora.

Sve zahtjeve Upravni odbor razmatra na prvoj sljedećoj sjednici uz pribavljeno mišljenje Izvršnog odbora.

Članstvo prestaje odlukom Upravnog odbora.

**V UDRUŽIVANJE I TERITORIJALNA ORGANIZACIJA RADACENTRA**

**Član 16**

Centar se može povezivati i učlanjivati u domaće i međunarodne saveze, asocijacije ili institucije. Odluku o učlanjivanju u saveze, asocijacije ili institucije iz stava 1 ovog člana, donosi Izvršni odbor uz konsultacije sa Upravnim odborom.

**Član 17**

Centar moze osnovati regionalne kancelarije koje nemaju svojstvo pravnog lica.

Unutrašnja organizacija, nadležnost, kao i ostala prava i obaveze regionalnih kancelarija regulišu se Pravilnikom o radu regionalnih kancelarija, koji je u skladu sa zakonom, Statutom i drugim aktima Centra.

Odluku o osnivanju regionalnih kancelarija donosi Upravni odbor.

**VI UPRAVLJANJE CENTROM I ORGANI CENTRA**

**Član 18**

Upravljanje Centrom povjereno je Skupštini i izvršnom direktoru, kao organima upravljanja Centra. Radi efikasnijeg upravljanja poslovima u vezi sa sprovođenjem plana rada i razvoja Centra, Skupština formira Upravni odbor.

**Drugi organi Centra**

**Član 19**

U cilju efikasnijeg izvršavanja poslova kojima se ostvaruju ciljevi i djelatnost Centra, formira se Izvršni odbor.

**Članstvo u organima Centra**

**Član 19a**

Skupštinu čine svi članovi/ice Centra.

Izvršni odbor, na čelu sa izvršnim direktorom Centra, bira se iz redova članova Centra koji su angažovani u Centru, u skladu sa ovim statutom.

U Upravni odbor mogu biti birani članovi Centra, kao i lica koja nisu članovi Centra, u skladu sa ovim

Statutom.

Jedno lice ne može biti član više od jednog odbora.

**a)Skupština centra**

**Član 20**

Skupština Centra je najviši organ Centra. Skupštinu čine svi članovi/ice Centra.

Skupština može donijeti Poslovnik o radu Skupštine.

**Sjednice Skupštine**

**Član 21**

Skupština radi u sjednicama.

Sjednice Skupštine mogu biti redovne i vanredne.

Redovna sjednica se održava jednom godišnje, i to u periodu od 1. aprila do 15. maja.

**Član 22**

Sjednice Skupštine saziva i vodi predsjednik/ica Upravnog odbora, a u slučaju spriječenosti zamjenik/ica.

Skupština se saziva najkasnije 15 dana prije održavanja pismenim pozivom svakom članu/ici.

Poziv sadrži predlog dnevnog reda, a za izborne sjednice Skupštine članovima/icama se šalje poziv za isticanje kandidatura.

Predsjedavajući je dužan utvrditi kvorum, i osigurati sve relevantne materijale potrebne za uspješan rad Skupštine.

**Član 23**

Rad sjednice Skupštine je javan.

Izuzetno, javnost se može isključiti odlukom 2/3 prisutnih članova Skupštine.

**Član 24**

O radu Skupštine se vodi zapisnik.

Skupština de između prisutnih članova/ica izabrati zapisničara/ku i dva lica kao ovjerioce zapisnika.

**Vanredna sjednica**

**Član 25**

Vanrednu sjednicu Skupstine saziva predsjednik/ica Upravnog odbora.

Sazivanje vanredne sjednice Skupštine može da zatraži 1/2 članova/ica Skupštine, Upravni ili Izvršni odbor.

Ukoliko predsjednik/ica Upravnog odbora ne sazove vanrednu sjednicu u roku od 30 dana od dana podnošenja zahtjeva, tada 1/2 članova/ica ili Upravni odbor mogu sami sazvati Skupštinu.

Ukoliko Skupštinu inicira 1/2 članova/ica, dužni su opunomoćiti lice koje de sjednicu sazvati i predsjedavati Skupštinom.

Vanredna sjednica Skupštine može se u hitnim slučajevima održati primjenom sredstava elektronske komunikacije (npr. korišdenje mailing liste članova i sl).

**Odlučivanje**

**Član 26**

Skupština može odlučivati jedino ako je prisutna većina članova/ica. Skupština donosi odluke prostom većinom prisutnih članova/ica.

Izuzetno, odluka o promjeni Statuta donosi se apsolutnom većinom prisutnih članova/ica, a odluka o prestanku rada Centra dvotrećinskom vedinom svih članova/ica.

**Član 27**

Glasanje je javno.

Skupština može odlučiti da se za pojedina pitanja sprovede tajno glasanje.

**Djelokrug rada**

**Član 28**

Skupština:

1. donosi Statut,
2. odlučuje o promjeni cilja i djelatnosti Centra,
3. odlučuje o prestanku rada i raspodjeli preostale imovine Centra,
4. usvaja plan rada i razvoja Centra,
5. usvaja godišnji izvještaj o radu Centra,
6. usvaja godišnji finansijski izvještaj Centra,
7. bira članove Upravnog odbora,
8. donosi akte za čije donošenje ovim statutom nije propisana nadležnost drugog organa Centra,
9. vrši i druge poslove potrebne za ostvarenje ciljeva i djelatnosti Centra, ako ovim statutom nije drugačije određeno.

**b) Upravni odbor**

**Mandat**

**Član 29**

Upravni odbor stara se o upravljanju poslovima kojima se obezbjeđuje efikasno sprovođenje plana rada i razvoja Centra, odnosno uspješno ostvarivanje aktivnosti u vezi sa ciljevima i djelatnošdu Centra. Članove/ice Upravnog odbora bira Skupština na mandat od dvije godine.

Upravni odbor ima pet članova/ica.

**Kandidatura i izbor**

**Član 30**

Kandidati/kinje za članove/ice Upravnog odbora ne mogu biti lica koja su funkcioneri/ke i/ili istaknuti članovi/ice političkih partija.

**Član 31**

Kandidature za članstvo u Upravnom odboru podnose se Skupštini pismenim putem najkasnije 72 sata prije održavanja Skupštine.

Kandidatura treba da sadrži kratku biografiju kandidata/kinje i obrazloženje o kandidaturi. Kandidaturu podnosi kandidat/kinja lično ukoliko je član/ica Centra ili najmanje 5 članova/ica u ime kandidata/kinje koji/koja nije član/ica Centra.

**Član 32**

Izbor članova/ica Upravnog odbora vrši se glasanjem članova/ica Skupstine o svakom članu/ici koji/koja je podnio/la kandidaturu pojedinačno.

U Upravni odbor su izabrani kandidati/kinje koji/je su osvojili/le najveci broj glasova.

**Član 33**

U slučaju da dva/dvoje/dvije kandidata/kinje za posljednje mjesto u Upravnom odboru dobiju jednak broj glasova, održade se drugi krug izbora.

Ukoliko i u drugom krugu izbora isti/iste kandidati/kinje dobiju jednak broj glasova, oba/oboje/obje kandidata/kinje smatrade se izabranima u Upravni odbor, a svoju de dužnost obavljati po modelu rotacije, pri čemu de svaki/a biti članom/icom Upravnog odbora godinu dana. 8

**Član 34**

Upravni odbor je dužan da održi svoju konstitutivnu sjednicu najkasnije 8 dana nakon Skupštine na kojoj je izabran.

Članovi/ice Upravnog odbora na konstitutivnoj sjednici među sobom biraju predsjednika/icu i zamjenika/icu.

Članovi/ice s rotirajudim mandatom ne mogu biti izabrani za predsjednika/icu Upravnog odbora. Predsjednik/ica Upravnog odbora vrši funkciju predsjednika/ice Centra.

Predsjednik/ica Upravnog odbora saziva i vodi sjednice Upravnog odbora, predstavlja Upravni odbor pred Skupštinom, Izvršnim odborom i izvještava Skupštinu o radu Upravnog odbora.

U slučaju spriječenosti predsjednika/ice Upravnog odbora, zamjenik/ica predsjednika/ice saziva i vodi sjednice Upravnog odbora i predstavlja Upravni odbor pred organima Centra.

**Djelokrug rada**

**Član 35**

Upravni odbor:

1. podnosi Skupštini plan rada i razvoja Centra na usvajanje,
2. donosi strateške odluke, u cilju sprovođenja plana rada i razvoja Centra,
3. odlučuje o formiranju radnih tijela Centra,
4. podnosi Skupštini godišnji izvještaj o radu Centra,
5. podnosi Skupštini godišnji finansijski izvještaj Centra,
6. donosi Pravilnik o radu Centra,
7. donosi Pravilnik o radu regionalnih kancelarija,
8. vrši i druge posle u vezi sa ostvarivanjem ciljeva Centra, ukoliko ovim statutom nije drugačije određeno.

**Član 35a**

Pored djelokruga rada iz člana 35 Upravni odbor:

1. nadzire poslovanje i racionalnu i svrsishodnu upotrebu imovine i finansijskih sredstava Centra,
2. nadzire primjenu Statuta Centra,
3. daje tumačenje Statuta Centra,
4. daje mišljenja, savjete i preporuke u vezi sa predmetima sukoba interesa i predmetima utvrđivanja nadležnosti organa Centra,
5. nadzire izvršavanje odluka Skupštine Centra i Izvršnog odbora,

**Član 36**

U svom radu Upravni odbor odgovara Skupštini odboru.

Članovi/ice Upravnog odbora ravnopravno predstavljaju i promovišu Centar u zemlji i inostranstvu i unapređuju rad Centra.

**Član 37**

Članovi/ice Upravnog odbora dužni su najkasnije u roku od 10 dana nakon izbora imenovati kandidata/kinju za predsjednika/cu Izvršnog odbora.

Nakon imenovanja, kandidat/kinja za predsjednika/cu Izvršnog odbora predlaže Upravnom odboru članove/ice Izvršnog odbora.

Upravni odbor glasa o Izvršnom odboru u cjelini.

**Sjednice**

**Član 38**

Sjednice Upravnog odbora održavaju se najmanje jednom mjesečno i mora im prisustvovati vedina članova/ica Upravnog odbora.

Upravni odbor odluke donosi prostom vedinom svih članova/ica.

Sjednicama Upravnog odbora uvijek prisustvuje najmanje jedan član/ica Izvršnog odbora bez prava glasa.

Upravni odbor je dužan da nakon sjednice dostavi zapisnik sa sjednice Izvršnom odboru. Svaki/a član/ica Centra može tražiti od Izvršnog odbora zapisnike sa sjednica Upravnog odbora.

**Prestanak mandata**

**Član 39**

Članu/ici Upravnog odbora može prestati mandat prije isteka vremena na koje je biran/a:

1. na lični zahtjev,
2. opozivom.

**Član 40**

Do opoziva člana/ice Upravnog odbora može dodi zbog:

1. težih povreda odredaba Statuta i Pravilnika o radu,
2. zloupotrebe položaja i nanošenja štete ugledu Centra,
3. zbog nesavjesnog i neodgovornog obavljanja svoje dužnosti,
4. u slučaju neobavljanja dužnosti duže od 6 mjeseci.
5. u slučaju sukoba interesa.

Člana/icu Upravnog odbora opoziva Skupština na predlog Upravnog odbora ili najmanje 1/3 članova/ica Centra.

**Član 41**

U slučaju prestanka mandata članu/ici Upravnog odbora, sprovodi se postupak izbora novog člana/ice

Upravnog odbora za preostali dio mandata.

**c) Izvršni odbor**

**Mandat i izbor**

**Član 42**

Izvršni odbor stara se o radu Centra na operativnom nivou i donosi odluke u svrhu razvoja i dobrobiti

Centra.

Broj članova/ica Izvršnog odbora je četiri.

Članove/ice Izvršnog odbora bira Upravni odbor na rok od dvije godine.

**Član 43**

Radom Izvršnog odbora rukovodi izvršni direktor Centra. Izvršni direktor imenuje zamjenika.

**Član 44**

Kandidat/kinja za predsjednika/cu Izvršnog odbora, imenovan/a od strane Upravnog odbora, dužan/na je da, najkasnije u roku od 10 dana nakon imenovanja, Upravnom odboru predloži članove/ice Izvršnog

odbora i godišnji plan rada i razvoja, uvažavajuci dotadašnje aktivnosti, rezultate i stepen razvoja organizacije.

Upravni odbor glasa za Izvršni odbor u cjelini.

Neposredno nakon imenovanja, Izvršni odbor dužan je predočiti plan rada i razvoja članstvu.

**Član 45**

Članovi/ice Izvršnog odbora moraju ispunjavati sljedede uslove:

1. da su angažovani/ne u Centru
2. da imaju najmanje dvije godine radnog iskustva u Centru,
3. da nisu članovi/ice niti jedne političke stranke.

**Djelokrug rada**

**Član 46**

Izvršni odbor:

1. rukovodi Centrom u skladu sa zakonom, Statutom i drugim aktima Centra, kao i odlukama Skupštine i Upravnog odbora,
2. stara se o imovini, prikupljanju i upotrebi finansijskih sredstava Centra,
3. predlaže Upravnom odboru plan rada i razvoja Centra,
4. predlaže Upravnom odboru godišnji izvještaj o radu Centra,
5. predlaže Upravnom odboru godišnji finansijski izvještaj Centra,
6. donosi odluku o zapošljavanju lica u Centru, uz prethodno informisanje Upravnog odbora,
7. imenuje Generalnog sekretara Centra,
8. imenuje učesnike u međunarodnim aktivnostima Centra,
9. predlaže Upravnom odboru Pravilnik o radu Centra,
10. predlaže Upravnom odboru Pravilnik o radu regionalnih kancelarija,
11. donosi odluku o promjeni adrese sjedišta Centra
12. vrši i druge poslove, u skladu sa ovim statutom.

**Prava, obaveze i odlučivanje**

**Član 47**

U svom radu Izvršni odbor odgovoran je Upravnom odboru.

Članovi/ice Izvršnog odbora ravnopravno predstavljaju, unapređuju rad Centra u zemlji i inostranstvu.

**Član 48**

Sastanci Izvršnog odbora odvijaju se prema potrebi, uz pravo svakog člana/ice Izvršnog odbora da sazove sastanak.

Izvršni odbor redovno sarađuje sa Upravnim odborom, kao i zaposlenima u Centru, uvažavajudi njihova mišljenja i ideje.

Izvršni odbor odluke donosi prostom većinom svih članova/ica.

U slučaju jednake podjele broja glasova prilikom donošenja odluke, tzv. podijeljenog glasanja, odlučujući je glas Predsjednika Izvršnog odbora. U ovom slučaju Predsjednik Izvršnog odbora je dužan uputiti Upravnom odboru obrazloženje o razlozima glasanja za konkretnu odluku.

**Prestanak mandata**

**Član 49**

Članu/ici Izvršnog odbora može prestati mandat prije isteka vremena na koje je imenovan/a:

1. na lični zahtjev,
2. opozivom.

**Član 50**

Do opoziva člana/ice Izvršnog odbora može dodi zbog:

1. težih povreda odredaba Statuta i Pravilnika o radu,
2. zloupotrebe položaja i nanošenja štete ugledu Centra,
3. nesavjesnog i neodgovornog obavljanja svoje dužnosti,
4. u slučaju neobavljanja dužnosti duže od tri mjeseca.
5. u slučaju sukoba interesa.

Člana/icu Izvršnog odbora opoziva Upravni odbor.

**Član 51**

U slučaju prestanka mandata članu/ici Izvršnog odbora, sprovodi se postupak imenovanja novog člana/ice Izvršnog odbora za preostali dio mandata.

**VII IMOVINA CENTRA I PRIVREDNA DJELATNOST**

**Imovina Centra**

**Član 52**

Centar stiče imovinu od članarine, donacija, dobrovoljnih priloga, finansijskih subvencija, ostavnine, kamata na uloge, dividendi, zakupnine, pružanja usluga i na drugi zakonom dozvoljen način.

Centar odgovara za svoje obaveze cijelom svojom imovinom.

U slučaju prestanka postojanja Centra nastupanjem zakonom predviđenih razloga za prestanak, imovina Centra pripada nevladinoj organizaciji sa sličnim ciljevima, a odluku o tome donosi Skupština.

**Privredna djelatnost**

**Član 53**

Centar obavlja privrednu aktivnost iz oblasti svoga djelovanja saglasno posebnim propisima koji uređuju obavljanje te vrste djelatnosti.

Dobit koju Centar ostvari obavljanjem privredne aktivnosti može se koristiti isključivo za ostvarenje ciljeva Centra i na teritoriji Crne Gore.

**VIII SUKOB INTERESA**

**Član 54**

Članov/ice organa upravljanja i zaposleni u Centru dužni su voditi računa o mogudem sukobu interesa. U slučaju mogudeg sukoba interesa, dužni su isti prijaviti i izuzeti se od donošenja odluke ili zatražiti mišljenje Upravnog odbora.

Upravni odbor rješava pritužbe i daje mišljenja u vezi sukoba interesa članova/ica tijela upravljanja i zaposlenih u Centru.

**IX ZAVRŠNE ODREDBE**

**Član 55**

Inicijativu za izmjenu i dopunu Statuta može pokrenuti najmanje 1/3 članova/ica.

Inicijativa za izmjenu i dopunu Statuta dostavlja se u pismenom obliku Upravnom odboru koji je inicijativu dužan uvrstiti na dnevni red za prvu redovnu sjednicu Skupštine.

Predlog za izmjenu i dopunu Statuta mora sadržavati tačnu formulaciju članova Statuta koji se mijenjaju i obrazloženje izmjene i dopune Statuta.

**Član 56**

Ovaj statut stupa na snagu danom usvajanja na Skupštini.

**Član 57**

Stupanjem na snagu ovog Statuta prestaje važenje Statuta usvojenog na Skupštini održanoj 10.08.2000. godine.